ഇടക്കാല ജാമ്യത്തില് പുറത്തിറങ്ങിയ പ്രതി ഭാര്യയെ കഴുത്ത് ഞെരിച്ച് കൊലപ്പെടുത്തി ന്യൂഡല്ഹി: തെക്കുകിഴക്കന് ഡല്ഹിയിലെ ഗോവിന്ദ്പുരിയില് ഭാര്യയെ കഴുത്തു ഞെരിച്ച് കൊലപ്പെടുത്തിയ കേസില് ഭര്ത്താവ് അറസ്റ്റിലായി. നന്ദ നായക് ആണ് ഭാര്യ ജര്നയെ കൊലപ്പെടുത്തിയത്. താമസ സ്ഥലത്തെ കിടപ്പു മുറിയിലെ കട്ടിലിലായിരുന്നു മൃതദേഹം കാണപ്പെട്ടത്. സി.ആര് പാര്ക്ക് പ്രദേശത്ത് വീടുകളില് ജോലിക്കാരിയായിരുന്നു ജര്ന. ജര്നയെയും സഹോദരനെയും ആക്രമിച്ച കേസില് 2017ല് നായക് അറസ്റ്റിലായിരുന്നു. ജൂണില് ഇടക്കാല ജാമ്യത്തില് പുറത്തിറങ്ങിയ പ്രതി ഗുരുഗ്രാമിലാണ് കഴിഞ്ഞിരുന്നതെന്ന് പൊലീസ് പറഞ്ഞു. ശനിയാഴ്ച രാവിലെയാണ് പ്രതി നായക് ഗോവിന്ദപുരിയില് യുവതി താമസിക്കുന്ന വീട്ടില് എത്തിയത്. ദുപ്പട്ട കൊണ്ട് കഴുത്ത് ഞെരിച്ച് കൊലപ്പെടുത്തിയ ശേഷം മുറി പൂട്ടി രക്ഷപെടുകയായിരുന്നുമുതിര്ന്ന പൊലീസ് ഉദ്യോഗസ്ഥന് പറഞ്ഞു. പ്രതിയെ ഗോവിന്ദ്പുരി പാര്ക്കിന് സമീപത്ത് വെച്ചാണ് അറസ്റ്റ് ചെയ്തത്.